*Dobrý deň,*

*Sme radi, že ste prejavili záujem o zapojenie sa do programu* ***Školské klimatické záhrady,*** *ktorý bude realizovaný vďaka finančnej podpore od zákazníkov Zelenej energie od VSE. Garantom a realizátorom projektu je Ekocentrum SOSNA.*

***Počet miest v programe je limitovaný,*** *preto Vaša škola prejde výberom. Zapojeniu do programu predchádza posúdenie vhodnosti Vašej školy odborníkmi. V druhom kole budú za finálny výber škôl hlasovať zákazníci VSE, ktorí pravidelne prispievajú na podporu zelených projektov cez službu Zelená energia od VSE. Výsledok Vám oznámime emailom.*

*Pre získanie predstavy o Vašom školskom pozemku a Vašich očakávaniach,* ***prosím, odpovedzte na nižšie uvedené otázky (dopisujte ku jednotlivým otázkam).*** *Pokiaľ máte katastrálnu mapu pozemku, tak nám ju priložte spolu s fotkami.*

***Vyplnený formulár pošlite*** *spolu s max. 6 fotografiami Vášho pozemku a budov vo formáte jpeg* ***najneskôr do 27. 2. 2023.***

*Viac informácií a odpovede na otázky:*[***1mariana.sosna@gmail.com***](mailto:1mariana.sosna@gmail.com)

**REGISTRAČNÝ FORMULÁR DO PROGRAMU   
BUDUJEME KLIMATICKÉ ZÁHRADY**

**Názov školy:**

**Kontaktná osoba:**

**Otázky k stavu pozemku a predstavám Vašej školy:**

1. Aká je rozloha pozemku, ktorého sa týka klimatická záhrada (m2)?
2. Je nablízku voda, potok, jazero?
3. Je nablízku les?
4. Máte na pozemku stromy, kry? Koľko približne?
5. Je pozemok (jeho časť) podmáčaný, vlhký?
6. Pozemok je otvorený slnečnému svetlu (nie je zatienený)?
7. Pozemok je veterný, alebo chránený pred vetrom?
8. Pozemok je na rovine alebo vo svahu?
9. Pokiaľ je vo svahu, na ktorú svetovú stranu je uklonený?
10. Pozemok je členitý, alebo plochý?
11. Aká časť pozemku je pokrytá asfaltom, betónom?

**Aké prvky by ste uvítali mať na pozemku, v akej rozlohe a prečo:**

1. Jazierko? Asi aká veľkosť?
2. Zber dažďovej vody /sudy?
3. Dažďovú záhradu?
4. Zazelenené / vertikálne steny?
5. Kvetinovú lúku (namiesto trávnika)? Aká rozloha je možná?
6. Zelenú strechu?
7. Ovocný sad?
8. Živý jedlý plot? Nie tuje 😊.
9. Kompostovisko?
10. Bylinkové záhony?
11. Chodníky z prírodných materiálov?
12. Zeleninovú záhradu na organické pestovanie?
13. Divočinu?
14. Včely?
15. Úkryty pre divé živočíchy (vtáctvo, ježko, jašterice, divé včely...)?
16. Informačno-vzdelávacie prvky (náučné tabule a pod.)?
17. Vzdelávaciu zónu (vzorové ekosystémy, miesta pre pozorovanie živočíchov...)
18. Niečo iné? Prosím popíšte:

**Otázky organizačného charakteru:**

1. Ste ochotní finančne a materiálne sa spolupodieľať na realizácii záhrady? Asi akou čiastkou?
2. Ste ochotní získať pre pomoc na realizácii záhrady rodičov a žiakov, ktorí pomôžu s fyzickými prácami (kopanie jám pre dreviny, sadenie, zemné práce a pod.)?
3. Po vytvorení Klimatickej záhrady, budete ochotní umožniť záujemcom jej prehliadku?
4. Budete realizovať klimatické vzdelávanie pre učiteľov a žiakov?
5. Chceli by ste vyškoliť žiakov / študentov ako Sprievodcov klimatickej záhrady?

Súčasťou celého procesu tvorby Klimatickej záhrady budú aj školenia pre koordinátorov tohto projektu na Vašej škole (raz mesačne, celkovo 4-krát). Mali by sa ich zúčastniť aspoň dvaja zástupcovia každej školy. Školenia sa budú konať v priestoroch Ekocentra SOSNA a v priľahlej prírodnej záhrade.

**Motivačný list**

Napíšte, čo Vás motivovalo prihlásiť sa do programu Klimatické záhrady, v čom vidíte prínos pre Vás, školu, žiakov a ako budete využívať pozemok po konečných úpravách na klimatickú záhradu.